Bangiophyceae

A das banxiofíceas (Bangiophyceae) é unha clase de rodófitas (algas vermellas) que, durante moito tempo, foron consideradas como protistas, pero na actualidade inclúense no reino das plantas.Bangiophycidae A. Wettstein, 1901 no WoRMS. Comprende organismos unicelulares e pluricelulares.Kamiya, M., et al. (2017): "Rhodophyta". En: Solfgang Frey, ed. Syllabus of Plant Families. A. Engler's Syllabus der Pflanzenfamilien Part 2/2: Photoautotrophic eukaryotic Algae. Rhodophyta. Stuttgart: Borntraeger Science Publishers. ISBN 978-3-4430-1094-2.

 Taxonomía 
 Descrición 
O taxon foi descito en 1901 polo, botánico austríaco Richard von Wettstein, na súa obra Handbuch der systematischen Botanik. Vol. 1. Leipzig & Wein: Franz Deuticke.Bangiophyceae Wettstein, 1901 en AlgaeBase.

 Etimoloxía 
O nome científico Bangiophyceae está formado pola unión dos elementos do latín científico Bangi- e -phyceae, cun -o- epentético intercalado.  Bangi- é a raíz do nome do xénero Bangia, o tipo da familia das banxiáceas, unha das familias das banxiofíceas. E -phyceae e un sufixo empregado para formar os nomes científicos das clases de algas, derivado do grego antigo φῦκος phỹkos, "alga".-phyceae no Collins English Dictionary.

 Clasificación 
Segundo o WoRMS, a clase inclúe unha única sublcase:
 Bangiophycidae
que comprende dúas ordes:Bangiales no WoRMS.
 Orde Banxiales (Bangiales)
 Orde Goniotricales (Goniotrichales)

O ITIS, na actualidade (2021) acepta as dúas ordes do WoRMS, pero non considera sublcase ingunha.Bangiophyceae no ITIS. Consukltado o 14 de febreiro de 2021.
 Orde Banxiales (Bangiales)
 Orde Goniotricales (Goniotrichales)

 Características 
Estas algas teñen un tamaño moi pequeno, e algunhas (as unicelulares) non son visíbeis "a ollo espido" (simple vista). Teñen un talo filamentoso non frasmificado, uniseriado ou multiseriado, ás veces foliado con crecemento intercalar. As células son usualmente uninucleadas e teñen un plasto estrelado con pirenoide.

A reprodución sexual lévase a cabo por gametos carentes de flaxelos (tanto os espermatozoides como, obviamente, as oosferas). Os espermatozoides orixínanse nos anteridios; as oosferas están contidas no carpogonio, ptoviro dun apéndice (tricóxina) destinado ao contacto cos gametos masculinos.Órgano feminino das rodofíceas equivalente a un oogonio e constituído por unha célula máis ou menos cónica e ensanchada na súa base, rematada por unha tricóxina en forma de pelo. (carpogonio en Dicciomed]. Tras a fecundación, do cigoto orixínanse case de inmediato as carpósporas, esporas diploides que ao xerminaren producen un talo chamado monosporofito. O monosporofito ten esporanxios que, por meiose, producen monospóras, esporas haploides, de cuxa xerminación se orixina o gametófito. O ciclo biolóxico destas algas é haplodiploide.

 Notas 

 Véxase tamén 

 Bibliografía 
 Guiry, M. D. & Guiry, G. M. (2021): AlgaeBase. World-wide electronic publication, National University of Ireland, Galway. Consultada o 13 de febreiro de 2021.
 Saunders, G. W. & Hommersand, M .H. (2004): "Assessing red algal supraordinal diversity and taxonomy in the context of contemporary systematic data" . American Journal of Botany 91 (10): 1494–1507.

 Outros artigos 
 Rodófitas

Categoría:Algas vermellas